**Ministru kabineta rīkojuma projekta "Par nekustamā īpašuma atsavināšanu pierobežas ceļa Salienas pagastā zemes nodalījuma joslai" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir atsavināt sabiedrības vajadzībām nepieciešamo nekustamo īpašumu, kas atrodas valstij piederoša pierobežas ceļa Salienas pagastā zemes nodalījuma joslā.  Ministru kabineta rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts "Par nekustamā īpašuma atsavināšanu pierobežas ceļa Salienas pagastā zemes nodalījuma joslai" (turpmāk – rīkojuma projekts) izstrādāts saskaņā ar Zemes pārvaldības likuma 8.pantu un Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets ar 2003. gada 8. jūlija sēdes protokola Nr.39 42. § "Par situāciju valsts austrumu robežas izbūves jomā" ir pieņēmis konceptuālu lēmumu par sabiedrības vajadzību nodrošināšanai nepieciešamā projekta īstenošanu – pierobežas ceļa Salienas pagastā (inženierbūves kadastra apzīmējumi 60700050710001, 44840080171001, 44840070172001) (turpmāk – pierobežas ceļš) izbūvi, lai nodrošinātu operatīvu Valsts robežsardzes funkciju pildīšanu. Pierobežas ceļš pieņemts ekspluatācijā 2006.gada 21.decembrī, ir Iekšlietu ministrijas bilancē.  Saskaņā ar Zemes pārvaldības likuma 8.pantu, kas nosaka, ka, ja līdz šā likuma spēkā stāšanās dienai (t.i., 2015. gada 1. janvārim) autoceļš reģistrēts kā pašvaldības vai valsts ceļš un iekļauts pašvaldības vai valsts bilancē, bet zeme zem ceļa zemesgrāmatā ierakstīta uz citas personas vārda, šī persona nedrīkst liegt pārvietošanos pa pašvaldības vai valsts ceļu. Valsts vai pašvaldība atbilstoši budžeta iespējām, bet ne vēlāk kā piecu gadu laikā no šā likuma spēkā stāšanās dienas vienojas ar zemes īpašnieku par zemes zem ceļa atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu.  Saskaņā ar likuma "Par autoceļiem" Pārejas noteikumu 10.punktu un pierobežas ceļa izbūves būvprojektu "Pierobežas ceļš Salienas pagastā", reģistrācijas Nr. IeM FI-D 2002/23, kas saskaņots Krāslavas rajona būvvaldē 2002.gada 20.novembrī, pierobežas ceļa zemes nodalījuma joslas platums ir 16 metri.  Pierobežas ceļa zemes nodalījuma joslai nepieciešams atsavināt nekustamā īpašuma "Zaļmežnieki" (kadastra numurs 60700040204) daļu – zemes vienību (kadastra apzīmējums 60700040141) 0,40 ha platībā – Kaplavas pagastā, Krāslavas novadā, ierakstīta Daugavpils tiesas Zemesgrāmatu nodaļas Kaplavas pagasta zemesgrāmatas nodalījumā Nr.100000479494 (turpmāk – nekustamais īpašums "Zaļmežnieki");  Nekustamajam īpašumam "Zaļmežnieki" ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):   * pierobežas josla – 0,40 ha platībā; * pierobeža – 0,40 ha platībā; * aizsargājamo ainavu apvidus teritorija, ja tā nav iedalīta funkcionālajās zonās – 0,40 ha platībā; * ceļa servitūta teritorija – 0,05 ha platībā.   Ar Iekšlietu ministrijas 2017. gada 29.jūnija rīkojumu Nr.1-12/1589 "Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai" izveidotā komisija (turpmāk – komisija) saskaņā ar Ministru kabineta 2011.gada 15.marta noteikumu Nr.204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu" 35.punktu, 2018.gada 10.augusta sēdes slēgtajā daļā pieņēma lēmumu par nekustamā īpašuma "Zaļmežnieki" atsavināšanas atlīdzības apstiprināšanu, nosakot to 397,73 *euro* (trīs simti deviņdesmit septiņi *euro* un 73 centi), kas atbilst sertificēta vērtētāja noteiktajai nekustamā īpašuma "Zaļmežnieki" tirgus vērtībai 397,73 *euro* (trīs simti deviņdesmit septiņi *euro* un 73 centi) apmērā, īpašniekam sakarā ar atsavināšanu kompensējamie zaudējumi nav identificēti (ir 0,00 *euro*).  Pamatojoties uz Ministru kabineta 2011. gada 15.marta noteikumu Nr.204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu" 36.1.apakšpunktu, Iekšlietu ministrija ar 2018.gada 20.septembra lēmumu Nr.1-66/166 apstiprināja taisnīgas atlīdzības apmēru par nekustamo īpašumu "Zaļmežnieki", nosakot to 397,73 *euro* (trīs simti deviņdesmit septiņi *euro* un 73 centi).  Daugavpils tiesas Zemesgrāmatu nodaļas Kaplavas pagasta zemesgrāmatas nodalījumā Nr.100000479494 noteikts aizliegums bez A/S “Danske Bank”, reģistrēta Dānijā ar CVR reģistrācijas Nr.61126228, rakstiskas piekrišanas nekustamu īpašumu atsavināt, dāvināt, sadalīt vai apgrūtināt ar lietu tiesībām. Sabiedrības vajadzībām nepieciešamā nekustamā īpašuma atsavināšanas likuma 7.1pantā noteikts: “Atsavinot nekustamo īpašumu sabiedrības vajadzībām, ievēro arī tās personas intereses, kurai par labu attiecībā uz nekustamo īpašumu ir nostiprināta ķīlas tiesība.” Ievērojot minēto, A/S “Danske Bank” 2018. gada 21.jūnijā ir nosūtīts paziņojums par Īpašuma atsavināšanu. Ar 2018. gada 8. augusta elektronisko vēstuli Nr. 2128 A/S “Danske Bank” tās filiāles Latvijā Juridiskās pārvaldes direktora un Starptautisko klientu nodaļas vadītāja vārdā ir piekritusi Īpašuma atsavināšanai par labu valstij.  Pēc atsavināšanas pabeigšanas Iekšlietu ministrija īpašuma tiesības uz nekustamo īpašumu "Zaļmežnieki" normatīvajos aktos noteiktajā kārtībā nostiprinās zemesgrāmatā uz valsts vārda Iekšlietu ministrijas personā. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Izstrādes procesā izmantoto dokumentu, kas satur personu datus, apstrādes mērķis ir nodrošināt pilnvērtīgu Ministru kabineta rīkojuma projektu par nekustamā īpašuma atsavināšanu atbilstības izvērtējumu gan normatīvajiem aktiem, gan dokumentiem, tādējādi nodrošinot, ka tiek aizsargātas visu ar nekustamo īpašumu atsavināšanu iesaistīto pušu tiesības. Dokumenti, kuri satur personas datus, ir paredzēti šauram subjektu lokam -noteiktajiem saskaņošanas dalībniekiem, kas veic rīkojuma projekta un anotācijas izvērtējumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minētā nekustamā īpašuma īpašnieku, kuram piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 270859 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 270859 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 270859 | 0 | 0 | 0 | 0 | 0 | 0 |
| 2.1. valsts pamatbudžets | 270859 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā sastāda 493,73 *euro* (EKK 5240) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:   1. izdevumi, lai segtu atlīdzību par nekustamo īpašumu atsavināšanu – 397,73 *euro*; 2. izdevumi, kas saistīti ar nostiprinājuma lūguma parakstīšanu pie notāra - 66 *euro;* 3. izdevumi, kas saistīti ar īpašuma tiesību nostiprināšanu zemesgrāmatā - 30 *euro.*   Saskaņā ar likumu "Par valsts budžetu 2018.gadam", pasākumam "Latvijas Republikas valsts robežas iekārtošana, uzturēšana un zemes īpašuma tiesību sakārtošana", 2018.gadā Iekšlietu ministrijas budžeta apakšprogrammai 40.02.00 "Nekustamais īpašums un centralizētais iepirkums" piešķirti 270 859 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi, kas saistīti ar nepieciešamā nekustamā īpašuma atsavināšanu un īpašuma tiesību nostiprināšanu zemesgrāmatā, tiks segti Iekšlietu ministrijai piešķirto valsts budžeta līdzekļu ietvaros (budžeta apakšprogramma 40.02.00 "Nekustamais īpašums un centralizētais iepirkums"). | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Krilova, 26555494

sandra.krilova@agentura.iem.gov.lv

Podgaiska, 67829060

sniedzite.podgaiska@agentura.iem.gov.lv

Avotiņš, 67219136

gatis.avotins@agentura.iem.gov.lv